一個馬來西亞

一個馬來西亞（馬來話：Satu Malaysia）係馬來西亞第六任首相納吉阿都拉薩喺2009年上任時所倡導嘅政治理念，納吉表示佢所傳達嘅理念係要將國內唔同種族人民嘅地位同權益都係公正平等，彼此之間能夠同沾惠益，團結一致。同時佢亦呼籲內閣、政府部門同公務員以促進種族和諧同國家團結，提升工作效率為目標。
喺馬六甲嘅一個馬來西亞廣場
佢係納吉用嚟推廣促進民族團結嘅概念。8個價值觀係高表現文化、準確、知識、創新、誠實、堅強意志、忠誠同智慧。

Logo同口號
官方logo同口號係同一個馬來西亞概念同時間推出。Logo係一個「1」數字符號，其中包含馬來西亞國旗同馬來西亞一詞。總理府部長T Murugiah表示，政府喺2010年花費咗3,800萬令吉宣傳前總理納吉嘅一個馬來西亞概念。

概念
根據納吉政府所發表嘅講話，一個馬來西亞強調國家團結、種族和諧同埋提升政府部門嘅工作效率，同時佢亦提出咗8個價值元素，包括卓越文化、毅力同向上心、謙虛、互相融合、誠信、注重教育、完整性同埋精英管理。

一個馬來西亞診所
納吉嘅2010年預算包括為50間醫療診所提供資金，以提供針對疾病同受傷嘅基本醫療服務，例如發燒、咳嗽、感冒、傷口同割傷、糖尿病同埋高血壓。馬來西亞公民只需要畀1令吉治療同醫藥治療費用。非馬來西亞公民收費係15令吉。

一個馬來西亞社區WiFi
為咗提高互聯網喺馬國嘅渗透率，政府喺一個馬來西亞活動中推出免費Wi-Fi服務，呢個活動叫「Kampung Tanpa Wayar-KTW」（即係指無線村），呢個活動喺2011年推出畀鄉村地區居民。Wifi服務改咗名做WiFi Komuniti (WK) - 社區 WiFi。

一個馬來西亞email
5000萬令吉嘅合約授予畀一間叫Tricubes Bhd嘅公司去運作一個馬來西亞電子郵件項目，呢個係政府嘅社交網絡項目一部分，呢個項目將會向公眾提供免費電郵帳戶，方便同政府溝通。Ratak Seri Najib Razak喺2011年4月宣佈「一個馬來西亞」電子郵件項目，呢個係政府經濟轉型計劃（ETP）一部分，佢話將會對國民總收入（GNI）喺2015年前產生3,900萬令吉（1,440萬美元）。

一個馬來西亞發展有限公司
一間國有企業一個馬來西亞發展有限公司係由Terengganu Investment Authority（TIA）主權財富基金重新改名。通過納吉嘅努力，呢間公司專注於能源、房地產、旅遊同農業綜合企業領域嘅戰略發展項目。

Kedai Rakyat 1Malaysia (一個馬來西亞人民雜貨店)
喺2011年，「一個馬來西亞」專營店擴展做一間雜貨店專營店，叫做「Kedai Rakyat 1Malaysia (KR1M)」，第一間店喺吉隆坡格拉那再也線嘅格拉那再也站。呢間特許經營店目係畀讓低收入社群獲得更加平嘅食品同減輕佢哋嘅負擔，令馬來西亞人更加接近一個馬來西亞嘅意念。

一個馬來西亞基金會
一個馬來西亞基金會（Y1M）喺2009年成立，促進同發展一個馬來西亞思想。佢致力喺協調同補充同一個馬來西亞相關嘅政府同私營部門活動。一個馬來西亞董事會主席Chandra Muzaffar博士話：「一個馬來西亞計劃通過各種活動嚟擴張同加強所有馬來西亞人對民族團結嘅承諾，提高公眾意識同社區發展。」

一個馬來西亞青年基金
推行一個馬來西亞青年基金係為青年人提供財政支持，以支持年輕人開展培育國家部門嘅創新項目。根據馬來西亞喺2010年通過嘅預算，呢個基金已撥款2千萬令吉。呢個基金係由Barisan Nasional Youth Lab提出嘅。
前總理納吉話一個馬來西亞青年基金反映咗政府對賦予年輕人權利嘅承諾。納吉話：「範圍同項目應該符合三個範疇：1.喺馬來西亞培養團結、2.對成個社會產生乘數效應、3.由青年人領導。目的係鼓勵青年充分利用佢哋嘅想像力。我哋希望青年有創意同創新。可能佢哋嘅能力可以超出我哋嘅期望，或者可以做到我哋無諗到嘅事。」

計劃
一個馬來西亞發展有限公司
一個馬來西亞發展有限公司
一個馬來西亞基金（AS1M）
一個馬來西亞書券（BB1M）
馬來西亞政府喺2012年財政預算案宣佈撥款3億2500萬令吉作為一馬書券，從原有嘅200令吉，增加至現今嘅250令吉。
一個馬來西亞駕照援助金（BL1M）
一個馬來西亞人民援助金（BR1M）
E愛心計劃
提倡回校計劃
一個馬來西亞人民互動-補習計劃（i-TR1M）
一個馬來西亞人民折扣卡（KDR1M）
一個馬來西亞大專生折扣卡（KADS1M）
一個馬來西亞人民魚店（KIR1M）
一個馬來西亞人民布店（KKR1M）
一個馬來西亞人民商店（KR1M）
一個馬來西亞診所
一個馬來西亞流動診所
一個馬來西亞人民套餐
一個馬來西亞房屋計劃（PR1MA）
一個馬來西亞除貧計劃（1AZAM）
一個馬來西亞人民福利計劃（KAR1SMA）
一個馬來西亞牛奶計劃（PS1M）
雜貨店轉型計劃（TUKAR）
一個馬來西亞低風險婦產中心（PBBR1M）
一個馬來西亞傳呼中心（1MOCC）
免費樂齡人士醫療計劃
一個馬來西亞人民信托基金（SARA1M）
一個馬來西亞食品安全計劃（SK1M）
一個馬來西亞實習基金（SL1M）
一個馬來西亞人民德士(的士)計劃（TR1Ma）

意向混亂
有反對派話，大多數馬來西亞人仍然唔理解一個馬來西亞含義。對馬來人同非馬來人嘅理解係好唔同。2010年8月2號，馬來西亞前總理敦馬哈迪希望詳細解釋一個馬來西亞口號含義，以免引起誤解。
馬來西亞總理解釋話，呢個諗法係根據馬來西亞聯邦憲法制定嘅。佢唔應該脫離憲法所包含嘅內容同精神。土著人民嘅權利、語言、文化、國王嘅地位同宗教問題一定唔可以改變。

馬來西亞土著權利
前總理納吉努力放寬政府政策，喺一個馬來西亞入面建立一個更加開放嘅政策去所有種族，導致支持馬來人至上嘅馬來人團體土著權威組織（Perkasa）尋求對呢個政策進一步澄清，因為佢哋擔心一個馬來西亞會破壞馬來人或者土著喺馬來西亞享有嘅特權。

對公共服務嘅批評
一個馬來西亞診所嘅服務受到唔少人批評，尤其係缺乏醫療設備、藥物過期、唔合資格嘅醫護人員助理同埋護士對病人缺乏專業禮貌。
一個馬來西亞無線計劃（Kampung Tanpa Wayar-KTW）畀好多住喺鄉村地區人士批評，當中好多人將呢個項目標籤為「失敗」因為成日出現故障同Wi-Fi服務緩慢。
一個馬來西亞email畀市民同埋反對派人民聯盟批評係嘥錢，而Tricubes更加曾經陷入財務困境。喺市民嘅強烈抗議之後，納吉不得不回溯話呢個係一個私營部門嘅舉措，接受電子郵件帳戶係自願性質。喺Facebook入面有針對呢個項目組織咗抗議活動。
一個馬來西亞發展有限公司飽受爭議，例如以超額價喺Tadmax Resources公司購買一塊土地，一間公司連接巴生港自由貿易區。
收到好多投訴，同喺馬來西亞各地大型超市出售嘅雜貨相比，喺KR1M出售嘅雜貨價格會貴啲。有人指控佢哋嘅產品生產線質素好差，當中包括細路仔奶粉、新鮮牛奶、煉乳、甜煉乳、蠔油、果醬、罐頭雞咖哩、芒果cordial、ghee compounds、花生、奶油花生醬、香脆花生醬同埋罐頭番茄汁沙丁魚。KR1M已經指示佢哋供應商將佢哋產品送去實驗室測試。

地方政府禁止喺廣告牌上面使用一個馬來西亞徽標
2011年12月22號，雪蘭莪州地方政府研究常務委員會主席劉天球（Ronnie Liu）宣佈禁止喺雪蘭莪州廣告牌上面使用一個馬來西亞徽標，佢話一個馬來西亞概念係出於政治動機，禁止展示出於政治目嘅廣告。但係，雪蘭莪州政府取消咗使用一個馬來西亞徽標嘅禁令，因為禁令政策損害應該喺雪蘭莪州實行嘅民主價值觀。